|منذ /01-05-2011||#1|


طرشي النجف من مطبخ بنت النجف
هلووو حبايب قبل اسبواع سويت طرشي النجف وطلع كلش طيب كلت خلي انزله
للبنات حتى يستفادون راح شوفون الموضوع مو تخترعون هع
تره كلش بسيط وسهل بس يرادله تركيز
المقادير الخضروات انتي بكيفج شعجبج حطي
اني حطيت
خيار معلب اشتري من الاسواق العربيه
جزر
شلغم
قرنابيط
الالماز البنات المغتربات تلكو بلسواق بكثره اسمه (Sunchoke)
زيتون
ثوم وفلفل حار اني نسيت محطيت فلفل
قبل كلشي راح انظف السنكي
ونفتح الماي البارد
ونظيف الخيار بلسنكي ونخلي الماي يجري عليه حته تروح الملوحه
وشوي غسلي بيدج
ودور نضيف الزيتون حته هم الملوحه تروح
نحضر قدر نخلي بي ماي حار وملح ونخلي على النار بفور
هسه من يفور الماي نبدي الخضروات قطعيها حسب الشكل التردي
غسليها وضيفهاااا للماي الحار
بنات اهم شي لتخلون المواد هواي بلماي الحار تره تنمرد عندكم بس خلوهه ثواني وطلعوها ذبوها بسنكي ويا الخيار والزيتون وابددددد لاسدون الوله مال الماي الباااارد خلو الماي يجري
هسه نجي انسوي المواد كلهه نسلكهاا ونطيفها بسنكي
تره بعد مااا اوصيكم مو تخلون المواد هواي بلماااااي الحاررر يمه صوتي خخخخخ
اول شي راح ابدي بلشلغم خليكم ويالصور
قطعته وغسلته وراح اضيفه للماي الحار
هسه ضفته للماي الحار خليته تقريبا اقل من دقيقه
هسه خلص راح اضيفه ويا الخيار وزيتون بلسنكي وخلووووو الماي مفتوح مو سدود
تره البال مال هذا الشهر كان صاعد من وراء الطرشي خخخخخخخ
هسه نجي على القرنابيط هم نضفته وراح اضيفه للماي الحار تره القرنابيط ابد ميتحمل خلو ثواني وشيلووووو
خليته بلقدر ثواني وشلته
هسه من خلص هم اضيفه بلسنكي مووو سدود الماي خخخخخخخخخخ
هسه نجي الالماز هم قطعيه وغسلي وضيفي للماي الحار
وخليته بلماي الحار سوري هناا الصوره مو كلش مبينه
من خلص هم خليته بسنكي ويا باقي المواد
اطيب شي بلطرشي الماز اموت عليه يتكروط
هسه نجي للجزر اني خليت من هاي النوعيه انتم بكيفكم شتخلون خلو
هذا الجزر بلقدر
من يكمل هم اضيفه بلسنكي جوه الماي البارد هااا خو ماسدتو الماي خخخخ
بنات المواد كلهه جمعوهااا وخلوهه خوه الماي الباررررررد
هسه الثوم اني مخليت هواي انتم بكيفكم شتخلون خلوو اذا تحصلون ثوم عجم بعد اطيب يصير
كشري وغسلي وضيفي للماي
وهنا يسبح الثوم بلماي الحار
هم من يخلص ضيفي لسنكي ويا المواد شوفو المواد هاي كلهااا ابد ماسديت الوله والماي باررررد تره هع
هسه نجي نخلط المواد كلهههههههه بنات ابد لتقطعون الخيار تره ينمرد
تدرون بلخل ميتحمل روحها رهيفه خخخخخخخ
المهم نرجع خلطت المواد كلهه
ينبع × يتبع
|منذ /01-05-2011||#2|


هسه حضيري شي تحطين بي المواد
المهم يصير ليلون مو قدر تره ينمرد من الخل
اني خليته بلسطل
مثل هذا اني بكيفج حسب مواد مالتج هذا السطل راح يكفي المواد
خليت المواد بي
هسه نجي اهم شي لي هو الصلصه مال الطرشي راح نجتاج
دبس رمان
دبس تمر
خل ابيض
وكلاصين او كلاص خل تفاح
وكلاص
بطاسه جبيره
راح نخلي كلاص ماي وكلاص خل
هذا الماي عادي من الوله بارد خليته بلطاسه
هسه نخلي كلاص خل ابيض
شو الوله ابد ماسديتهااا بعدهي تجري على المواد
بنات هاي الخبطه تتعتمد عليكم يعني انتم شتحبون الطرشي ثخين خفيف حامض حلوو بكيفكم يعني خلي وضوكي
هسه ضفت دبس الرمان اني هاي موادي خليت عليهاا اثنين ابطله
والدبس التمر بكيفك ضيفي لحد ميصير حامض حلوو
يعني هاي القوطيه مرح تستخدموهاا كلها اني استخدمت ربع من عدهاا
هسه اذا عايز حموضه ضيفي كلاص التفاح مال الخل
وخلطيها بلخاشوكه بنات هسه هاي المعلومه مهمه كلشششش ابد ابد ابد لتخلين ايدج بلطرشي تره يعفن وذبي كله استخدمي الخاشوكه يعني من اسوين الطرشي انسي عندج ايد خخخخخخخخ
هسه خلصنه الصلصه نجي للبهارات مال الطرشي الي ماعدها بهارات الطرشي عادي
خلي
فلفل اسود وبذور الفلفل الحار الحمر وبطنج (النعناع ) الناعم وخاشوكة ملح
وخاشوكةفلفل اسود خاشوكه فلفل احمر اني كثرت شويه فلفل لن محطيت فلفل فريش
والبطنج بكيفكم
هسه نخلص الخلطه كلهه وكملتي كلشي يعني بعد متحتاجين كلشي حته البهارات ضفنها
وضيفي على المواد وخلي هسه البطنج النعناع
وخلطي بلخاشوكه
هسه نجي نخلي عليه غلق ونحضر جرجف او بطنيه متحتاجيهااا
ونطي بي الطرشي يم مكان حار مده 3 ايام
اني خليته يم التتفايه
وغطيته ونبهو الاطفال محد يوصل يمه
يتبع × ينبع
|منذ /01-05-2011||#3|


وهذا بعد مرور 3 ايام دور شيلو خلو بمكان بارد بكيفكم بثلاجه او بلبلكونه بس غطو زين
و النتيجه طبعا بلقران طلع يخبل كلش طيب بسبوع كومنه السطل بكد ماطيب
خخخخخخخخخخ
طبعا يوم بعد يوم يصير اطيب
شوفو السطل بسبواع كومناه نصه هههههههههه
شوفو من يتخر شلون يصير يخبل
مو تخترعون من الموضوع عبالكم صعب تره حيل سهل والله اني كثرت الصوره حته يكون اوضح
واي سؤال من بطن عيني اجوبكم
والف عافيه
اخر شي لتنسوني من دعواتكم .. ربي يحفظلي زوجي وطفالي ويهون عليه ويفرجهة ان شالله
واسفه اذا اكو اخطاء املائيه خخخخخ بعد ماركز من التعب هههههههههه
تحياتي اختكم ... ام عبدالله
لا احلل النقل الا بذكر المصدر تره تعبت بي حيللللل
|منذ /01-05-2011||#4|


عاااااااااااااااااشت الايادي على هذا الطرشي الاكثر من روعة والله فنانة بحقج قليلة
الا اسوي مثلة واليوم سويت الفطائر مالتج وعاشت ايدج عليها ةالله كلش طيبة
انتي طبخج كلش مربت ونظيف اني متاكدة طعمة خرافي وهاي السطلة كلها اللي اني اول وحدة رديت
تحياتي الج حبي ام عبودي والله يخفظ عائلتج واهلج بالعراق
|مواقع النشر (المفضلة)|
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|

